հավելված 11

Մրցույթ

*ՀՀ ԷՆ զբոսաշրջության կոմիտեի գործունեության շրջանակներում միջազգային համագործակցության ապահովում*

***Զբոսաշրջության Կոմիտեի մասին***

ՀՀ ԷՆ Զբոսաշրջության կոմիտեն Հայաստանի զբոսաշրջության զարգացման պետական քաղաքականության մշակման և իրականացման պետական լիազոր մարմինն է, որի հիմնական գործառույթներից է Հայաստանի ճանաչելիության բարձրացումը աշխարհում:

**Մրցութային ծրագրի նկարագրությունը**

Ծրագրի շրջանակներում ապահովվելու է զբոսաշրջության բնագավառում միջազգային համագործակցության իրականացման աջակցությունը՝ ուղղված Հայաստանի միջազգային հեղինակության ամրապնդմանն ու շարունակական բարձրացմանը, համաշխարհային զբոսաշրջային արդյունաբերությանը Հայաստանի արդյունավետ ինտեգրմանը, միջազգային երկկողմ կապերի ամրապնդմանն ու զարգացմանը։

***Ծրագրի արդյունքները***

Ծրագրի ակնկալվող արդյունքներն են`

* Միջազգային և տարածաշրջանային հեղինակավոր կազմակերպությունների կողմից կազմակերպված, Հայաստանի համար թիրախային համարվող միջոցառումներին մասնակցության ապահովում կամ աջակցություն
* Հայաստանում առնվազն մեկ միջազգային միջոցառման կազմակերպում կամ աջակցություն

***Ծրագրի բաղադրիչները***

* Միջազգային և տարածաշրջանային հեղինակավոր կազմակերպությունների կողմից կազմակերպված, Հայաստանի համար թիրախային համարվող միջոցառումներին մասնակցության ապահովում կամ աջակցություն
  + - Կեցության եւ կացության ծախսեր
    - Անհրաժեշտ ներկայացուցչական փաթեթի պատրաստում
    - Տրանսպորտային ծառայությունների ապահովում
* Հայաստանում առնվազն մեկ միջազգային միջոցառման կազմակերպում կամ աջակցություն
  + - Տրանսպորտային ծառայությունների ապահովում
    - Հյուրընկալության (կեցության եւ կացության) ծառայությունների մատուցում
    - Տարածքների, սրահների, տեխնիկայի եւ սարքավորումների վարձակալություն
    - Թարգմանչական ծառայությունների կազմակերպում
    - Ներկայացուցչական փաթեթների պատրաստում, տպագրություն
    - Անհրաժեշտ մասնագետների ապահովում (զբոսավար, խոսնակ, դասընթացավար կամ այլ)
    - Այլ համաձայնեցված ծախսեր

***Դիմելու պայմանները***

Ծրագրի իրականացմանը կարող են դիմել այն իրավաբանական անձինք, որոնք ունեն հետևյալ փորձն ու կարողությունները․

* Միջազգային բնույթի միջոցառումներ կազմակերպելու առնվազն 3 տարվա փորձ
* Միջազգային կազմակերպությունների հետ աշխատելու նախկին փորձ,
* Անհրաժեշտ մասնագիտական կազմի առկայություն միջոցառումների կազմակերպման ոլորտում

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն՝ համաձայն մրցութային ընթացակարգի․

* Կազմակերպության գրանցման վկայական
* Կազմակերպության իրավասու մարմնի որոշումը` մրցույթին նախատեսված պայմաններով մասնակցելու վերաբերյալ
* Նմանատիպ միջոցառումների կազմակերպման նախկին փորձի նկարագիր եւ հավաստող փաստաթղթեր (եթե առկա են)
* Ներգրավվող մասնագետների տվյալներ, ինքնակենսագրականներ
* Մատուցվող ծառայություններից յուրաքանչյուրի համար գնառաջարկ
* Ծառայության մատուցման համար նախատեսվող միջնորդավճարի չափ առավելագույնը 7 %, (որը պետք է ներառի բոլոր գործառնական ծախսերը) եւ հաշվարկ
* Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին` ծրագրի արժեքի առնվազն 10 տոկոսի չափով:
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի միջազգային համագործակցության վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը հետեւյալ սկզբունքով:

* Կատարված աշխատանքների բովանդակային եւ ֆինանսական հաշվետվությունը պետք է ներկայացվի հետեւյալ մանրամասներով`

|  |  |  |  |  |
| --- | --- | --- | --- | --- |
| Գործողություն (Ներկայացնել իրկանացված գործողության տեսակը) | Նկարագիր  (Ներկայացնել կատարված աշխատանքի մանրամասները) | Ժամկետ (Նշել ժամանակահատվածը համապատասխան տողի համար) | Արդյունք (Ներկայացնել հանձնվող արդյունքը համապատասխան տողի համար) | Արժեք (Ներկայացնել ծախսը) |
| Ծառայության տեսակ 1 |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |
| Ծառայության տեսակ 2 |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |

***Մրցութային ծրագրի ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2020թ.:

***Վճարման ընթացակարգը***

Ծրագրի իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա եւ իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների եւ հաշիվ ապրանքագրերի:

***Նյութերի օգտագործման իրավունքները***

Ծրագրի արդյունքում ստեղծված նյութերը համարվելու են ՀՀ ԷՆ Զբոսաշրջության Կոմիտեի սեփականությունը: